**ÓRAVÁZLAT**

**Tantárgy:** Polgári nevelés/Személyiségfejlesztés

**Osztály:** IV.

**Az óra célja**: Az önismeret fejlesztése a szükségletek, igények és vágyak megfogalmazásával, az én-kép alakítása a szándék és a tulajdonságok feltérképezésével. Az egyéni és közösségi boldogulást támogató értékek melletti elköteleződés támogatása.

**Felhasznált anyag**: **Komjáthy Ágnes: Tulajdonképpen,** *Szitakötő, 39. szám*

**Készítette:** Sós Katalin, Petőfi Sándor Gimnázium, Kézdivásárhely

**Az óra megszervezése**

**RÁHANGOLÓDÁS**

***Szervezési feladatok:*** A tanóra szokásos indítása. A folyóiratok kiosztása, a csoportok feladatainak előkészítése.

***Célkitűzés:*** A mai órán egy kicsit jobban megismerheti mindenki önmagát, ugyanis egy olyan történettel fogunk megismerkedni, amelyen talán megtörténhetett bárkivel már.

***Csoportalakítás:*** 4 db hat fős csoportot alkotunk. Minden kisgyerek húz egy számot, majd ahhoz az asztalhoz ülnek le, amelyiknél ezt a számot látják az asztalon.

***Csoportmunka:*** A csoportok az asztalon tulajdonságokat vagy érzelmeket kifejező szókártyákat találnak (6-6 db), csoportosítaniuk kell: **jó ( + ) vagy rossz ( - ), tesznek a kártyára + vagy - jelet**

1. csoport: vidám, szomorú, nagylelkű, segítőkész, utálatos, bátor

2. csoport: rosszindulatú, jóakaró, hálás, akaratos, kedvetlen, kedves

3. csoport: utálatos, energikus, motivált, okos, veszekedős, lobbanékony

4. csoport: engedékeny, kötekedő, szorgalmas, fárasztó, hálátlan, unalmas

A táblán egy Venn-diagramm típusú ábrában elhelyezi minden csoport két szóvivője a megfelelő helyre a kártyákat (van olyan tulajdonság ami helyzettől függ, hogy + vagy -, pl. engedékeny) , az utálatos szó kétszer is előfordul.

***Szóértelmezés***: Az „utálatos” tulajdonság értelmezése . Utálatos szó magyarázata a tanulók saját szavaival és a Magyar Értelmező Kéziszótár segítségével

Önvizsgálat: Érezted valamikor azt, hogy valakivel utálatos/undok vagy? Folytasd a megkezdett mondatot:

Utálatos voltam , amikor…

**JELENTÉSTEREMTÉS/FELDOLGOZÁS**

Csoportmunka: **Szövegfeldolgozás**

- Minden csoport elolvassa a cikket (folyóirat 30-31. oldal).

- Csomagolópapírra összegyűjtik a kapott kérdésre a válaszokat.

1. csoport: Gyűjtsétek össze, milyen utálatos dolgokat tett a történet szereplője az iskolában, illetve otthon!

2. csoport: Gyűjtsétek össze, hogyan érezte magát a történet szereplője akkor, amikor utálatos dolgokat tett az iskolában, illetve otthon!

3. csoport: Gyűjtsétek össze, milyen jó dolgokat tett a történet szereplője az iskolában, illetve otthon!

4. csoport: Gyűjtsétek össze, hogyan érezte magát a cikk szereplője akkor, amikor jó dolgokat tett az iskolában, illetve otthon!

**Beszélgetés a cikkről, önálló véleményalkotás, önismereti játék**

Ki ismerte fel magát a cikk szereplőjében? Ki szokott hasonlóan jól vagy nem teljesen megfelelően viselkedni? Miért mondja a kisfiú, hogy „kiszívja az emberből az energiát”?

Te érezted azt, hogy a hasonló cselekedet leszívja az energiádat? Még mit éreztél?

**REFLEKTÁLÁS**

**„Jótettek zsákja” játék**

Minden tanuló ír egy-egy kis lapra egy olyan jó cselekedetet, amellyel segíteni tud a padtársának, illetve osztálytársának.

A megírt kártyákat behelyezi/a felragasztja egy csomagolópapírra megrajzolt zsákba.

**Összegzés, értékelés**

A gyerekek kapnak egy-egy lapot, mindenki elkészíti magának a táblázatot, amit ő megpótol egy-egy cselekedettel, ami fárasztja illetve feltölti.

Írd a kártyákat a megfelelő helyre! Folytasd!

1. Tudom a választ a tanító néni kérdésére
2. Megdicsérnek a szüleim
3. Eldugom a tesóm kedvenc játékát, hogy ő keresse
4. Állandóan zavarom a padtársamat valamivel, s így egyikünk sem tud figyelni
5. Kétszer kell valamit megoldanom, mert segítek a barátomnak is
6. Meglepem anyát valamivel
7. Dobolok a széktámlán a társam ceruzájával
8. Meghegyezem a padtársam ceruzáit is
9. Anyáék leszidnak
10. Nem alszom jól egy veszekedős nap után

|  |  |
| --- | --- |
| ***Fárasztó, ha…*** | ***Feltöltődöm, ha…*** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

**Befejezés: Hogy érezted magad az órán? Rajzolj hangulati jelet a táblázatod alá!**